يوسف الشريف

يوسف الشريف ممثل مصرى، اسمه الحقيقى محمد اسماعيل ناجى، بس لما كان بيمثل فى فيلم سبع ورقات كوتشينه، المخرج وقتها اختارله اسم عشان يشتهر بيه واختارله اسم يوسف الشريف.

اتخرج من كليه الهندسه بجامعة عين شمس سنة 2002، ومشتغلش مهندس خالص عشان ابتدا يمثل سنه 2004 مع روبى فى الفيلم، وبعدها عمل افلام كتير زى فيلم فتح عينيك، وفيلم حليم مع احمد زكى قبل ما يموت. وعمل فيلم هى فوضى. بس اول فيلم يكون هو البطل فيه فيلم العالمى سنة 2009.

 تمثيليات يوسف الشريف 
يوسف الشريف عمل تمثيليات كتير. فى الاول عمل تمثيليه العميل 1001 سنه 2005، وبعديها عمل تمثليه على نار هادئه، وبعديها عمل تمثليه السندريلا سنه 2006، بس مكنش بطل التمثليه، كان ضيف شرف. واول بطوله مشتركه ليه كان فى تمثيليه المواطن اكس سنه 2011. سنه 2012، ابتدا بطولة التمثيليات المطلقه، و عمل تمثيليه رقم مجهول فى رمضان، والسنه اللى بعديها 2013 عمل تمثليه اسم مؤقت، برضه فى رمضان، وسنه 2014، عمل تمثليه الصياد فى رمضان، وسنه 2015، عمل تمثليه لعبة ابليس، وعمل تمثليه القيصر سنة 2016، وعمل تمثليه كفر دلهاب سنة 2017 برضه فى رمضان. فى سنه 2020، عمل اول تمثليه خيال علمى، النهايه.

 مصادر 

تصنيف:مواليد 1978
تصنيف:ممثلين مصريين